
LEGE

privind unele măsuri pentru asigurarea interpretării şi aplicării unitare a legii de către instanţele judecătoreşti

Parlamentul României adoptă prezenta lege.


Art. I – Titlul VI „Recursul în interesul legii” al Cărţii II din Codul de procedură civilă, cu modificările şi completările ulterioare, se modifică şi se completează după cum urmează:
„Titlul VI
  Recursul în interesul legii 

   
Art. 329. – Procurorul general al Parchetului de pe lângă Înalta Curte de Casaţie şi Justiţie şi colegiile de conducere ale curţilor de apel au dreptul, pentru a se asigura interpretarea şi aplicarea unitară a legii pe întreg teritoriul României, să ceară Înaltei Curţi de Casaţie şi Justiţie să se pronunţe asupra chestiunilor de drept care au fost soluţionate diferit de instanţele judecătoreşti. 

Art. 3291. – Recursurile în interesul legii se judecă de Secţiile Unite ale Înaltei Curţi de Casaţie şi Justiţie.
Dacă procurorul general al Parchetului de pe lângă Înalta Curte de Casaţie şi Justiţie a declarat recursul în interesul legii, acesta sau, în cazul imposibilităţii de participare, prim-adjunctul, adjunctul său sau un alt procuror desemnat de procurorul general al Parchetului de pe lângă Înalta Curte de Casaţie şi Justiţie susţine recursul în interesul legii în faţa Secţiilor Unite ale Înaltei Curţi de Casaţie şi Justiţie.

În cazul în care colegiul de conducere al curţii de apel a declarat recursul în interesul legii, un membru al acestuia, desemnat în şedinţa colegiului de conducere al curţii de apel, susţine recursul în interesul legii în faţa Secţiilor Unite ale Înaltei Curţi de Casaţie şi Justiţie. 
   
Art. 3292. – Cererile de recurs în interesul legii pot fi admise numai dacă procurorul general al Parchetului de pe lângă Înalta Curte de Casaţie şi Justiţie şi colegiile de conducere ale curţilor de apel fac dovada că problemele de drept care formează obiectul recursurilor în interesul legii au fost soluţionate în mod diferit, prin hotărâri judecătoreşti irevocabile, care se anexează cererii.     
Deciziile prin care se soluţionează cererile de recurs în interesul legii se publică în Monitorul Oficial al României, Partea I. 

   
Soluţiile se pronunţă numai în interesul legii, nu au efect asupra hotărârilor judecătoreşti examinate şi nici cu privire la situaţia părţilor din acele procese.
          Dezlegarea dată problemelor de drept judecate este obligatorie pentru instanţe.”
Art. II – Codul de procedură penală, republicat în Monitorul Oficial al României, Partea I, nr. 78 din 30 aprilie 1997, cu modificările şi completările ulterioare, se modifică şi se completează după cum urmează:
1. Articolul 4142 se modifică şi va avea următorul cuprins:
	„Recursul în interesul legii
	          Art. 4142 – Procurorul general al Parchetului de pe lângă Înalta Curte de Casaţie şi Justiţie şi colegiile de conducere ale curţilor de apel au dreptul, pentru a se asigura interpretarea şi aplicarea unitară a legilor penale şi de procedură penală pe întreg teritoriul României, să ceară Înaltei Curţi de Casaţie şi Justiţie să se pronunţe asupra chestiunilor de drept care au fost soluţionate diferit de instanţele judecătoreşti.”
 


2. După articolul 4142 se introduc două noi articole, articolul 4143 şi articolul 4144, cu următorul cuprins:
	Judecarea recursului în interesul legii
	          Art. 4143 – Recursurile în interesul legii se judecă de Secţiile Unite ale Înaltei Curţi de Casaţie şi Justiţie.

Dacă procurorul general al Parchetului de pe lângă Înalta Curte de Casaţie şi Justiţie a declarat recursul în interesul legii, acesta sau, în cazul imposibilităţii de participare, prim-adjunctul, adjunctul său sau un alt procuror desemnat de procurorul general al Parchetului de pe lângă Înalta Curte de Casaţie şi Justiţie susţine recursul în interesul legii în faţa Secţiilor Unite ale Înaltei Curţi de Casaţie şi Justiţie.

În cazul în care colegiul de conducere al curţii de apel a declarat recursul în interesul legii, un membru al acestuia, desemnat în şedinţa colegiului de conducere al curţii de apel, susţine recursul în interesul legii în faţa Secţiilor Unite ale Înaltei Curţi de Casaţie şi Justiţie.



	Soluţionarea recursului în interesul legii
	          Art. 4144 – Cererile de recurs în interesul legii pot fi admise numai dacă procurorul general al Parchetului de pe lângă Înalta Curte de Casaţie şi Justiţie şi colegiile de conducere ale curţilor de apel fac dovada că problemele de drept care formează obiectul recursurilor în interesul legii au fost soluţionate în mod diferit, prin hotărâri judecătoreşti definitive, care se anexează cererii.    

          Deciziile prin care se soluţionează cererile de recurs în interesul legii se publică în Monitorul Oficial al României, Partea I. 

   
Soluţiile se pronunţă numai în interesul legii, nu au efect asupra hotărârilor judecătoreşti examinate şi nici cu privire la situaţia părţilor din acele procese. 
          Dezlegarea dată problemelor de drept judecate este obligatorie pentru instanţe.”   



Art. III – Legea nr. 304/2004 privind organizarea judiciară, republicată în Monitorul Oficial, Partea I, nr. 827 din 13 septembrie 2005, se modifică şi se completează după cum urmează: 
1.  La alineatul (1) al articolului 23 după litera b) se introduce o literă nouă litera b1), cu următorul cuprins:

         „b1) sesizările pentru interpretarea unor dispoziţii legale formulate de instanţele de recurs;”

   


   2. După alineatul (1) al articolului 23 se introduc şapte alineate noi, alineatele (11)-(17), cu următorul cuprins:

 
(11) Sesizările pentru interpretarea unor dispoziţii legale formulate de instanţele de recurs se soluţionează, în cadrul secţiilor interesate, de complete formate din trei judecători specializaţi, în camera de consiliu, fără citarea părţilor. 
(12) Completele prevăzute la alin. (11) se constituie, la începutul fiecărui an, de către colegiul de conducere, dintre judecătorii din cadrul fiecărei secţii, pe o perioadă de un an. 

(13) Completele prevăzute   la alin. (12) se pronunţă asupra sesizărilor adresate de instanţele de recurs, prin care se solicită opinia Înaltei Curţi de Casaţie şi Justiţie cu privire la chestiunile de drept care au fost soluţionate diferit de instanţele judecătoreşti şi care au incidenţă în cauza supusă recursului. În cazul în care, în raport cu obiectul sesizării, problema de drept priveşte activitatea mai multor secţii, cauza va fi soluţionată de completele reunite din cadrul secţiilor interesate, convocate de Preşedintele Înaltei Curţi de Casaţie şi Justiţie.   
(14) Instanţa de recurs poate să pună în discuţia părţilor problema de drept asupra căreia se solicită opinia Înaltei Curţi de Casaţie şi Justiţie, care pot formula un punct de vedere scris cu privire la aceasta. Dacă după ascultarea părţilor, instanţa de recurs consideră că se impune sesizarea Înaltei Curţi  de Casaţie şi Justiţie, dispune, prin încheiere, suspendarea judecării cauzei şi transmite instanţei supreme sesizarea prevăzută la alin. (13), însoţită de punctele de vedere exprimate în scris de părţi dacă acestea au fost depuse.

         (15) Decizia prin care se soluţionează sesizarea instanţei de recurs, se comunică acesteia.
        (16) Dezlegarea dată problemei de drept este obligatorie pentru instanţa de recurs, în soluţionarea cauzei.

        (17) În cauzele în care există inculpaţi arestaţi preventiv, instanţa de recurs  se pronunţă cu privire la măsura preventivă.
3. După articolul 26 se introduce un nou articol, articolul 261, cu următorul cuprins:

„Art. 261 – (1) Dacă se constată că o problemă de drept a fost soluţionată în mod diferit în cadrul unei secţii a Înaltei Curţi de Casaţie şi Justiţie, preşedintele acesteia sesizează secţia cu o cerere privind unificarea practicii judiciare. În cazul în care, în raport cu obiectul cererii privind unificarea practicii judiciare, problema de drept priveşte activitatea mai multor secţii ale Înaltei Curţi de Casaţie şi Justiţie, preşedintele de secţie care a formulat cererea o transmite preşedinţilor secţiilor interesate în soluţionarea problemei de drept.  

(2) Cererea privind unificarea practicii judiciare se soluţionează de un complet format din nouă judecători din cadrul secţiei sau, după caz, al secţiilor competente să se pronunţe asupra acesteia, desemnaţi de Preşedintele Înaltei Curţi de Casaţie şi Justiţie. Completul va fi prezidat de preşedintele secţiei sau, după caz, al uneia din secţiile interesate. 


(3) Deciziile prin care se soluţionează cererile privind unificarea practicii judiciare se publică în Monitorul Oficial al României, Partea I. 
(4) Soluţiile pronunţate nu au efect asupra hotărârilor judecătoreşti examinate şi nici cu privire la situaţia părţilor din acele procese. Dezlegarea dată problemelor de drept judecate este obligatorie pentru instanţe.”

